Kalansen 10
I bɛ se ka bato lakika dɔn cogo di?
1. Yala diinɛ lakika kelen de bɛ yen wa?
Yesu ye a ka kalandenw kalan diinɛ kelen de ko la, diinɛ lakika. O bɛ iko sira min bɛ taa ɲɛnamaya banbali la. O sira ko la Yesu y’a fɔ ko: “A sɔrɔbaaw man ca”. (Matyiu 7:
2. Yesu ye mun fɔ Krecɛn nkalonmaw ko la?
Yesu ye lasɔmini kɛ ko kira nkalontigɛlaw na krecɛnya lanɔgɔ. Ni i ye o krecɛn suguw ye i b’a fɔ ko batobaga lakikaw don. Wa u ka Egilisi kɔnɔ mɔgɔw b’a fɔ k’u ye krecɛnw ye. Nka tiɲɛna i bɛ se ka o mɔgɔ suguw dɔn, olu tigi la mɔgɔw kɛcogoya yɛrɛ de fɛ. Cogo di? Bato lakika dɔrɔn de bɛ den krecɛn ɲumanw na, olu minnu bɛ dɔn u jɔgɔw ni u kɛcogow fɛ.—Matiyu 7:
3. I bɛ se ka batobaga lakikaw dɔn cogo di?
Ni tamashyɛn duuru minnu bɛ a to i bɛ o dɔn lajɛ:
Batobaga lakikaw bɛ Bibulu bonya i n’a fɔ Ala ka kuma. U bɛ u ka ɲɛnamaya sinsin a sariyakolow kan. O la danfara bɛ diinɛ lakika ni diinɛ cɛ, minnu bɛ u sinsin Hadamaden hakilinaw kan. (Matiyu 15:
7-9) Batobaga lakikaw tɛ fɛn dɔ waaju, ka tila ka ko kɛ, min n’o tɛ bɛn. —Yuhana 17:17; 2 Timote 3: 16, 17 kalan.
Yesu ka kalanden lakikaw bɛ Ala tɔgɔ, Jehova bonya. Yesu ye Ala tɔgɔ bonya a kɛlen ka o tɔgɔ jira mɔgɔw la. A ye mɔgɔ dɛmɛ u ka Ala dɔn, ani k’u kalan u ka delili kɛ walasa tɔgɔ in ka saniya. (Matiyu 6:9) I ka sigiyɔrɔ la, diinɛ jumɛn bɛ Ala tɔgɔ jira mɔgɔw la?
—Yuhana 17:26; Romɛkaw 10:13, 14 kalan.
O krecɛn lakikaw bɛ waajulikɛ Ala ka masaya ko la. Ala ye Yesu ci walasa a ka kibaru duman waajulikɛ masaya ko la. Jigiya kelen min bɛ hadamadenw ye, o ye Ala ka Masaya de ye. Yesu taara a fɛ ka kuma Masaya in kan fɔ ka taa se a ka saya don ma. (Luka 4:
43; 8:1; 23:42, 43). Yesu ye a fɔ a ka kalandenw ye k’u ka kan ka waajuli kɛ Masaya ko la. Ni mɔgɔ dɔw gɛrɛ la i la walasa ka kuma i fɛ Ala ka Masaya ko la, o tigi ye diinɛ jumɛn mɔgɔ ye? —Matiyu 24:14 kalan.
Yesu ka kalandenw sen tɛ ni diɲɛ jugu in na. I bɛ se ka u dɔn kɛcogoya min fɛ, u tɛ u sen don politiki ani siyakɛlɛw la. (Yuhana 17:16; 18:36). O kama, u tɛ u sen don nin diɲɛ kɛwalew ani miirina juguw la.
—Yakuba 4:4 kalan.
Krecɛn lakikaw bɛ kanuya jira ɲɔgɔnna min ɲɔgɔn tɛ yen. Ka kɛɲɛ ni Ala ka kuma ye, u bɛ kalan siyaw bɛɛ bonyali la. Diinɛ nkalonma danfara la, olu minnu ye u sen don ni barika ye siyawoloma kɛlɛw la, batobaga lakikaw tɛ sɔn ka u sen don o ko suguw la. (Mise 4:
1-3). Krecɛn lakikaw bɛ baara kɛ n’u ka waati ani fɛn minnu bɛ u bolo ka mɔgɔ wɛrɛw dɛmɛ ani ka dusudon u kɔnɔ, u bɛ o min kɛ gansan. —Yuhana 13:34, 35; 1 Yuhana 4: 20 kalan.
4. Yala I bɛ se ka diinɛ lakika dɔn wa?
Diinɛ jumɛn bɛ a ka kalanw sinsin Ala ka kuma kan, ka Ala tɔgɔ bonya, ani ka a waaju ko jigiya kelen min bɛ hadamadenw bolo, o ye Ala ka Masaya ye? Jɛkulu jumɛn bɛ kanuya jira, ka kɛlɛ kɔniya? I ka miiri ye mun ye?
Walasa ka kunnafoni wɛrɛw sɔrɔ
Bibulu bɛ mun de fɔ tigitigi ?
bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn